 
ANEXA nr. 1 la proiectul de hotărâre nr. 7 din 04.01.2026
JUDEȚUL ILFOV -                                                                                       	         COMUNA SNAGOV–
CONSILIUL JUDEȚEAN                                                                              CONSILIUL LOCAL AL COMUNEI  SNAGOV
Nr. _______________ 2026                                                                              Nr. __________________ 2026
                                                                        
PROTOCOL DE COOPERARE
 
           Art. 1. PĂRȚILE:
 
1.1. JUDEȚUL ILFOV – CONSILIUL JUDEȚEAN, cu sediul în București, Str. Ernest Juvara nr. 3 - 5, sector 6, telefon: 021/212.56.93, 021/212.56.95, fax: 021/212.75.34, 021/212.56.99, cod scal 4192545, cont de trezorerie nr. RO43TREZ24A510103203030X, deschis la Trezoreria Județului Ilfov, reprezentat de domnul Hubert Petru Ștefan THUMA, având funcția de Președinte, 
1.2. COMUNA SNAGOV - CONSILIUL LOCAL AL COMUNEI SNAGOV, cu sediul în județul Ilfov, comuna Snagov, Șos. Ghermănești nr. 49, Cod Fiscal 5643775, Cont: RO61TREZ24A510103200109X deschis Trezoreria Ilfov, reprezentată prin domnul  Mihai ANGHEL, având funcția de Primar.
 
În temeiul:
O.U.G. nr. 57/2019 privind Codul Administrativ, cu modificările și completările ulterioare;
Hotărârii Consiliului Județean Ilfov nr. _________________________
Hotărârii Consiliului Local al comunei Snagov nr. _________________ 
Părțile convin la încheierea  prezentului protocol de cooperare, în următoarele condiții:
 
           Art. 2. OBIECTUL
Județul Ilfov - Consiliul Județean și COMUNA SNAGOV - CONSILIUL LOCAL AL COMUNEI SNAGOV încheie prezentul protocol de cooperare în vederea realizării proiectului ”ILFOV FĂRĂ ȚÂNȚARI”. 
 
            Art. 3. OBLIGAȚIILE JUDEȚULUI ILFOV - CONSILIULUI JUDEȚEAN:
3.1. Județul Ilfov - Consiliul Județean va aloca fondurile din bugetul local al Județului Ilfov - Consiliul Județean în vederea realizării proiectului în anul 2026;
3.2. Județul Ilfov - Consiliul Județean va promova proiectul ”ILFOV FĂRĂ ȚÂNȚARI” în vederea diminuării factorilor de risc;
3.3. Județul Ilfov - Consiliul Județean prin Direcția de Dezinsecție și Ecologizare Mediu va efectua tratamente de dezinsecție în Județul Ilfov, în condițiile legii, în vederea prevenirii și combaterii insectelor de disconfort pe întregul arealul Județului Ilfov;
3.4. Județul Ilfov - Consiliul Județean prin Direcția de Dezinsecție și Ecologizare Mediu va stabili împreună cu persoana desemnată de COMUNA SNAGOV - CONSILIUL LOCAL AL COMUNEI SNAGOV programul pentru desfășurarea acțiunii de dezinsecție, pe întreg arealul localității în cauză.
 
            Art. 4. OBLIGAȚIILE COMUNEI SNAGOV - CONSILIUL LOCAL AL COMUNEI SNAGOV:
4.1. Desemnarea unei/unor persoane care să asigure executarea în bune condiții a protocolului; 
4.2. Să se asigure, prin persoana desemnată, că acțiunea de dezinsecție se desfășoară în bune condiții pe întreg arealul localității în cauză;
4.3. Să efectueze procedura de înștiințare la nivel local cu privire la acțiunea de dezinsecție pentru eliminarea factorilor de risc.
 
           Art. 5. DURATA: 
Prezentul Protocol de cooperare intră în vigoare la data semnării de către ambele părți, fiind valabil până la 31.12.2026.
 
           
Art. 6. RĂSPUNDEREA PĂRȚILOR 
6.1  Prezentul înscris servește interesul comun al părților care se obligă să-l execute întocmai și întru totul cu bună știință;
6.2  Părțile se obligă să urmărească și să se informeze reciproc asupra derulării acestui protocol;
6.3  Pentru neîndeplinirea, îndeplinirea defectuoasă sau cu întârziere a obligațiilor asumate în acest protocol, partea în culpă va suporta daune interese.
 
            Art. 7. ÎNCETAREA PROTOCOLULUI 
Prezentul protocol încetează prin:
a) îndeplinirea obiectului protocolului de cooperare;
b) prin acordul scris al părților;
c) prin rezilierea de drept invocată de una din părți în caz de neîndeplinire sau de îndeplinire defectuoasă de către cealaltă parte a obligațiilor din prezentul protocol; 
d) prin ajungerea la termen;
e) denunțare unilaterală.
 
            Art. 8. LIMITE: 
Pe tot parcursul colaborării, părțile se obligă să acționeze în limita atribuțiilor care le revin, conform legii.
            Art. 9. CONFIDENȚIALITATE:
9.1. Părțile se obligă să păstreze confidențialitatea oricărui document, oricărei informații sau oricărui alt material comunicat lor sub clauza de confidențialitate.
9.2. Părțile pot divulga informații sau documente referitoare la prezentul protocol dacă și în măsura în care:
· cealaltă parte consimte la divulgare;
· divulgarea este impusă de legislația în vigoare;
· orice prelucrare a datelor cu caracter personal se va realiza de către părți în conformitate cu prevederile Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.
 
           Art. 10. AMENDAMENTE:
10.1 Cu excepțiile prevăzute de prezentul protocol, nici o parte nu poate modifica unilateral prezentul protocol. 
10.2 Modificarea oricăror clauze, poate interveni pe durata valabilității prezentului protocol, numai prin acordul de voință exprimat al părților prin act adițional.
 
            Art. 11. FORȚA MAJORĂ
11.1. Forța majoră exonerează părțile semnatare de îndeplinirea obligațiilor asumate prin prezentul protocol, pe durata valabilității.
11.2. Forța majoră este constatată de o autoritate competentă.
11.3. Îndeplinirea prezentului protocol va  suspendată în perioada de acțiune a forței majore, dar fără a prejudicia drepturile care li se cuveneau părților până la apariția acesteia.
11.4. Partea semnatară care invocă forța majoră are obligația de a notifica celorlalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
11.5. Dacă forța majoră acționează sau se estimează că va acționa pe o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului protocol, fără ca vreuna dintre părți să poată pretinde celeilalte daune interese.
 
           Art. 12. SOLUȚIONAREA LITIGIILOR: 
12.1. Părțile vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ele în cadrul sau în legătură cu îndeplinirea prezentului protocol.
12.2. Dacă după 15 zile de la începerea acestor tratative, părțile nu reușesc să rezolve în mod amiabil o divergență apărută, fiecare parte poate solicita ca disputa să se soluționeze de către instanțele judecătorești competente din România.
 
            Art. 13. DISPOZIŢII FINALE:
13.1. Orice modificare sau completare adusă protocolului se poate face numai de comun acord, în limitele legislației române, prin acte adiționale ce vor face parte integrantă din prezentul protocol.
13.2. Părțile protocolului nu vor putea cesiona drepturile ce le revin în baza prezentului protocol unei terțe persoane.
13.3. Toate comunicările care urmează a se efectua între părți, ca urmare a derulării protocolului vor fi făcute înscris, cu confirmare de primire. Data de referință este data ștampilei poștei de expediere.
 
            Art. 14. LEGEA APLICABILĂ:
Prezentul Protocol de cooperare va fi interpretat potrivit legilor din România. 
Prezentul protocol s-a încheiat la data de ________________, în 2 (două) exemplare originale, câte unul pentru fiecare parte.

